《寓江州分司衙随笔五首 其一》
宋代·董嗣杲

街声崇墉隔，畏客陶诗兴。枯梅三两株，仅有枝条剩。

斜晖卧竹棚，叠藓覆石磴。始来觊联属，久去归蹭蹬。

万丈庐山高，苦恨无楼凭。此时坐宽凉，忘却船如甑。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。